Document ID: 31991R2831

ΚΑΝΟΝΙΣΜΟΣ (ΕΟΚ) αριθ. 2831/91 ΤΗΣ ΕΠΙΤΡΟΠΗΣ της 26ης Σεπτεμβρίου 1991 περί αναστολής του προκαθορισμού των επιστροφών κατά την εξαγωγή ορισμένων σιτηρών που εξάγονται υπό μορφή ζυμαρικών εν γένει
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/76 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2) και ιδίως το άρθρο 16 παράγραφος 7 δεύτερο εδάφιο,
τον κανονισμό (ΕΟΚ) αριθ. 3035/80 του Συμβουλίου της 11ης Νοεμβρίου 1980 περί καθορισμού, για ορισμένα γεωργικά προϊόντα που εξάγονται υπό μορφή εμπορευμάτων τα οποία δεν υπάγονται στο παράρτημα ΙΙ της συνθήκης, των γενικών κανόνων, των σχετικών με την παροχή των επιστροφών κατά την εξαγωγή και των κριτηρίων καθορισμού του ποσού τους (3), όπως τροποποιήθηκε τελευταία από τον κανονισμό (ΕΟΚ) αριθ. 3381/90 (4), και ιδίως το άρθρο 5 παράγραφος 3 δεύτερο εδάφιο,
Εκτιμώντας:
ότι το άρθρο 16 παράγραφος 7 του κανονισμού (ΕΟΚ) αριθ. 2727/76 και το άρθρο 5 παράγραφος 3 του κανονισμού (ΕΟΚ) αριθ. 3035/80 προβλέπουν τη δυνατότητα αναστολών των εφαρμογών των διατάξεων σχετικά με τον καθορισμό της επιστροφής για τα βασικά προϊόντα που εξάγονται υπό μορφή ορισμένων εμπορευμάτων-
ότι η κατάσταση σε ορισμένες αγορές, είναι δυνατό να καθιστά αναγκαία την προσαρμογή των επιστροφών για ορισμένα προϊόντα- ότι, προκειμένου να αποφευχθούν αιτήσεις προκαθορισμού των επιστροφών για κερδοσκοπικούς σκοπούς πρέπει να ανασταλεί αυτός ο προκαθορισμός μέχρι να εφαρμοσθεί η προσαρμογή αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο προκαθορισμός των επιστροφών κατά την εξαγωγή για το σκληρό και μαλακό σιτάρι, τα άλευρα σιταριού και σμιγαδίου καθώς και για τα πλιγούρια και σιμιγδάλια σκληρού και μαλακού σιταριού εξαγομένων υπό μορφή ζυμαρικών εν γένει, προς τις Ηνωμένες Πολιτείες υπαγομένων στις διακρίσεις των κωδικών ΣΟ 1902 11 και 1902 19, αναστέλεται μέχρι και τις 30 Σεπτεμβρίου 1991.
Άρθρο 2
Ο παρών κανονισμός αρχίζει να ισχύει στις 27 Σεπτεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 1991.

Labels: 3
17